b'\n_START_ARTICLE_\nIhmisoikeudet Saudi-Arabiassa\n_START_PARAGRAPH_\nSaudi-Arabian ihmisoikeudet ovat kansainv\xc3\xa4listen j\xc3\xa4rjest\xc3\xb6jen mukaan puutteelliset sananvapauden, oikeudenk\xc3\xa4yntien, tuomioiden, pakolaispolitiikan ja naisten oikeuksien suhteen._NEWLINE_Amnesty International vuosiraportti 2016 mukaan Saudi-Arabia on iskenyt julmasti hallinnon arvostelijoita ja uudistusten puolestapuhujia vastaan. Saudi- Arabia on syyllistynyt sotarikoksiin johtaessaan ilmaiskuja Jemeniss\xc3\xa4 . Saudi-Arabia esti yritykset aloittaa YK-johtoinen selvitys sodan osapuolten teoista._NEWLINE_YK:n mukaan Saudi-Arabian inhimillisen kehityksen indeksi oli ylemp\xc3\xa4\xc3\xa4 keskitasoa vuonna 2004. YK:n arviossa Saudi-Arabia oli sijalla 76 arvioidusta 177:st\xc3\xa4 maasta vuonna 2004. Saudi-Arabian sananvapaudessa, reiluissa tuomioissa, kuolemantuomioissa, pakolaispolitiikassa ja naisten oikeuksissa on parannettavaa. Amnesty Internationalin mukaan tuhansia ihmisi\xc3\xa4 oli vangittuna ilman oikeudenk\xc3\xa4ynti\xc3\xa4 vuonna 2008._NEWLINE_Saudia-Arabia teki aiempaa tiiviimp\xc3\xa4\xc3\xa4 yhteisty\xc3\xb6t\xc3\xa4 YK:n kanssa vuonna 2008. Tammikuussa 2008 ilmestyi YK:n ensimm\xc3\xa4inen naisten syrjint\xc3\xa4\xc3\xa4 arvioiva raportti ja helmikuussa 2008 Saudi-Arabiassa vieraili ensimm\xc3\xa4ist\xc3\xa4 kertaa YK:n naisiin kohdistuvaa v\xc3\xa4kivaltaa ehk\xc3\xa4isev\xc3\xa4 arvioija. Saudi-Arabia on ratifioinut YK:n sopimuksen ehk\xc3\xa4ist\xc3\xa4 kaikki naisiin kohdistuva syrjint\xc3\xa4 (Convention on the Elimination of All Forms of Discrimination against Women CEDAW).\n_START_SECTION_\nSananvapaus\n_START_PARAGRAPH_\nAmnesty Internationalin mukaan Saudi-Arabiassa vangittiin vuonna 2008 satoja opposition j\xc3\xa4seni\xc3\xa4, my\xc3\xb6s rauhanomaisesta hallituksen kritiikist\xc3\xa4.\n_START_SECTION_\nNaisten syrjint\xc3\xa4\n_START_PARAGRAPH_\nAmnesty Internationalin mukaan Saudi-Arabiassa on naisten asema on heikompi miehiin verrattuna perhelaissa ja ty\xc3\xb6llisyysmahdollisuuksissa. Naiset eiv\xc3\xa4t saa matkustaa yksin. Ulkomaalaisten saudinaisten lapset, toisin kuin miesten, eiv\xc3\xa4t saa maan kansalaisuutta. Laki ei turvaa naisia v\xc3\xa4kivaltaa vastaan riitt\xc3\xa4v\xc3\xa4sti Amnestyn mukaan. Naisten koulutusoikeuksissa oli parannuksia vuonna 2008, mutta valitukset syrjinn\xc3\xa4st\xc3\xa4, v\xc3\xa4kivallasta ja uskonnonvapaudesta jatkuvat. Miesten naisten valvontaoikeus rajoittaa mm. naisten omistusoikeuksia ja omaisten perimisoikeuksia, koulutusoikeuksia, ty\xc3\xb6llisyysoikeuksia ja asuinpaikan valintaa. Arabinaiset vetosivat ihmisoikeuspuolustajiin siin\xc3\xa4, ettei heit\xc3\xa4 unohdettaisi jatkossakaan.\n_START_SECTION_\nOikeus\n_START_PARAGRAPH_\nOikeudenk\xc3\xa4ynnit eiv\xc3\xa4t ole aina riippumattomia ja reiluja. Kuolemantuomioita ja raipaniskuja k\xc3\xa4ytet\xc3\xa4\xc3\xa4n rangaistuksena.\n_START_SECTION_\nKuolemantuomio\n_START_PARAGRAPH_\nSaudi-Arabia, kuten Irak, Iran ja Jemen, langettaa kuolemantuomioita. Kehityksess\xc3\xa4 on positiivisia merkkej\xc3\xa4 siten, ett\xc3\xa4 arabimaat, mukaan lukien Saudi-Arabia, eiv\xc3\xa4t vastustaneet YK:n kuolemantuomion lakkautustavoitetta joulukuussa 2008. Kuolemantuomioiden oikeudenk\xc3\xa4ynnit ovat salaisia eiv\xc3\xa4tk\xc3\xa4 ne ole reiluja. Vuonna 2008 tapettiin ainakin 102 ihmist\xc3\xa4, joista oli 39 ulkomaalaisia. Tuomiot kohdistuvat etenkin k\xc3\xb6yhiin, siirtoty\xc3\xb6l\xc3\xa4isiin ja naisiin. T\xc3\xa4yt\xc3\xa4nt\xc3\xb6\xc3\xb6npano on julkinen.'